ลักษณะร้าน + บรรยากาศ 
ร้าน ขนมจีนสด (พวงเพชร) หล่มเก่า เป็นร้านที่ดังในเรื่องขนมจีน ที่ผมได้เปิด App ของวงใน ติดตามร้านจนมาเจอพิกัด เลยได้กินของอร่อยเลย
โดยร้านนั้นจะตั้งอยู่ริมถนน ภายในร้านก็จะเป็นร้านแบบง่ายๆ มีความกว้างและลึก และภายในร้านสะอาดกลางๆ มีลมพัดเบาๆ นั่งกินได้ไม่ร้อนมาก

ที่ตั้งร้าน
ร้านนี้นั้นจะอยู่ไม่ไกลจาก ม.เกษตรศรีราชามานัก ขับไปทางพัทยาเรื่อยๆ และไม่ต้องขึ้นสะพาน ร้านจะอยู่ใกล้กับแยกไฟแดงเลย

เมนูเด่นและราคาโดยประมาณ
ที่ร้านจะเด่นดังในเรื่องขนมจีน โดยจะขายเป็นก้อนๆ ก้อนละ 10 บาท และน้ำยาฟรี
นอกจากนี้ก็ยังมีขายพวกเมนูไก่ทอด ส้มตำ ไว้ให้เลือกทานเล่นอีกด้วย

รสชาติอาหาร
วันนี้ผมได้ลองกินขนมจีนน้ำยาและแกงป่าดู ตัวขนมจีนน้ำยานั้นมีรสชาติอร่อยกำลังดีเลย มีรสหวานเข้มแฝงด้วยรสเผ็ดนิดๆ และตัวแกงป่านั้นรสเผ็ดแซ่บมากๆ กินแล้วอร่อยเผ็ดร้อน แต่ก็ช่วยให้เจริญอาหารได้ดีสุดๆเลย
และผมยังได้สั่งไก่ทอดมากิน บอกตรงๆว่าไม่ผ่าน เพราะไม่ร้อนและตัวแป้งมันนิ่มเหมือนทอดทิ้งไว้นานแล้ว และส้มตำไทยปูของร้าน ตำออกมาได้รสแซ๋บอร่อยมาก มะละกอเส้นเล็กกรอบอร่อย ถั่วเม็ดใหญ่กรอบ กินได้เพลินๆเลย

สรุปโดยรวม (เต็ม 10)
ให้ 8 คะแนนครับ เพราะ โดยรวมๆชอบมากครับ อร่อยไปทุกอย่าง ยกเว้นไก่ทอด 555+

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  22 / 10 / 56

อย่าลืมมากด Like Fanpage เป็นกำลังใจให้ผมและติดตามข่าวสารได้ที่ http://www.facebook.com/NewKungPaChim
ขอบคุณมากครับ ^^
